पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बीच जीवाजी यूनिवर्सिटी की कार्यपरिषद की बैठक बुधवार 5 मई को ऑनलाइन आयोजित की जा रही है। अंचल के बीएड और बीपीएड कॉलेजों की संबद्धता संबंधी प्रक्रिया 10 मई तक पूरा करने के निर्देश उच्च शिक्षा विभाग ने दिए थे इसलिए कार्यपरिषद की बैठक आयोजित की जा रही है। बैठक में यूजी और पीजी की परीक्षा की तैयारियों को लेकर भी बात होगी।
उल्लेखनीय है कि कोरोना संक्रमण के कारण परंपरागत कोर्स चलाने वाले कॉलेजों का निरीक्षण टाल दिया गया था। लेकिन बीएड और बीपीएड कोर्स संचालित करने वाले कॉलेजों की संबद्धता प्रक्रिया 10 मई तक पूरी करना थी। जिसके चलते नए कॉलेजों का निरीक्षण करा लिए गया था जबकि पुराने कॉलेजोें से छात्रों को दी जाने वाली सुविधाओं का शपथ पत्र ले लिया गया था। अब नए कॉलेजों की निरीक्षण रिपोर्ट 5 मई को होने वाली कार्यपरिषद की बैठक में रखी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn